அன்னம்

அன்னம் () (Swan) என்பது "அனாடிடே" குடும்பத்தைச்சேர்ந்த ஒரு பறவையாகும். இவற்றில் 6-7 வகையானவை உண்டு. அவை "அனாசெரினே" எனும் துணைக்குடும்பத்தைச் சேர்ந்தவை. எனினும் அவை வழமையான அன்னங்களிலிருந்து வேறுபட்டவை. இவை முட்டையிட்டு குஞ்சு பொரிப்பதன் மூலம் இனம்பெருக்குகின்றன. இவை  3 தொடக்கம் 8 வரை முட்டையிடுகின்றன. இவை தனது குறித்த  ஜோடியுடனேயே வாழ்க்கை நடத்தும். சில வேளைகளில் ஜோடிகள் பிரிவதும் உண்டு.


இவை பொதுவாக குளிரான நாடுகளிலேயே அமைதியான நீர் ஏரிகளில் வாழ்கின்றன. இவை அருகிவரும் அழகிய பறவையினமாகும். இலங்கை இந்தியா போன்ற வெப்ப வலய நாடுகளில் இவை அருகியிருப்பினும் ஏனைய சில  ரோப்பிய நாடுகளில் இன்னும் வாழ்கின்றன.

அன்னப் பட்சி இற்கு இந்தியப் பழங்கதைகளில்  கற்பனையான, அபூர்வமான இயல்புகள் பல ஏற்றிச் சொல்லப்பட்டுள்ளன. பாலில் கலந்துள்ள நீரை விடுத்துப் பாலை மட்டும் குடிக்கின்ற பண்பு இதற்கு இருப்பதாகக் கூறப்படுவது இவற்றுள் ஒன்று. நீரொழியப்
பாலுண் குருகின் தெரிந்து - நாலடியார் 135  இது ஒரு மங்களகரமான குறியீடாகக் கொள்ளப்படுவதன் காரணமாக மரபுவழி அலங்காரங்களிலும், சிற்பம், ஓவியம் முதலிய கலைகளிலும் அன்னப் பட்சிக்கு முக்கிய இடம் உண்டு. இந்துக்களுக்கு மட்டுமன்றி பௌத்தர்களுக்கும் அன்னப்பட்சி மங்களமான ஒன்றாகும். இதனால் பௌத்த வழிபாட்டுத்தலங்களில் காணப்படும் அலங்காரங்களில் அன்னப் பட்சியின் உருவம் பரவலாகப் பயன்படுத்தப்பட்டுள்ளதைக் காணலாம்.

 இலக்கியங்களில் அன்னம் 
சங்க இலக்கியச் சான்றுகளின்படி நோக்கினால் அன்னம் நீரிலும் நிலத்திலும் வாழ்ந்த ஒரு பறவை.நல் தாமரைக் குளத்தில் நல் அன்னம் சேர்ந்தாற்போல் - என்று 16ஆம் நூற்றாண்டு ஔவையார் பாடுகிறார்

 உருவம் 
மென்மையான தூவிகளையும், சிவந்த கால்களையும் கொண்டது மென் தூவி செங்கால் அன்னம் - நற்றிணை 356,
கால் சிவப்பாக இருக்கும் மதுரைக்காஞ்சி 386,
கை கூப்பிக் கும்பிடும்போது கைகள் வளைவதுபோல் கால்கள் வளைந்திருக்கும்.துதிக்கால் அன்னம் துணை செத்து மிதிக்கும் தண்கடல் வளை - ஐங்குறுநூறு 106
வலிமையான சிறகுகளை உடையது.நிறைபறை அன்னம் அகநானூறு 234-3,

 வாழ்விடம் 
அன்னம் பொதியமலையில் வாழ்ந்ததாகச் சங்கப்பாடல் குறிப்பிடுகிறது.பாணர்கள் வெளியூர் செல்லும்போது தம் கிணைப் பறையை மரக்கிளைகளில் தொங்கவிட, அதனைக் குரங்குகள் தட்ட, அந்தத் தாளத்துக்கு ஏற்ப அன்னங்கள் ஆடும் என்பது ஒரு கற்பனை - புறநானூறு 128
தாழைமரத்தில் அமர்ந்திருக்கும் சிறுபாணாற்றுப்படை 146
செந்நெல் வயலில் துஞ்சும் நற்றிணை 73,
குளம் குட்டைகளில் மேயும் நிலம் தாழ் மருங்கில் தெண்கடல் மேய்ந்த விலங்கு அகநானூறு 334-10
கடற்கரை மணல்மேடுகளில் தங்கும் குறுங்கால் அன்னம் குவவுமணல் சேக்கும் கடல் சூழ் மண்டிலம் - குறுந்தொகை 300,
ஆற்றுப்புனலில் துணையோடு திரியும் கலித்தொகை 69-6,
உப்பங்கழிகளில் மேயும் நெடுங்கழி துழாஅய குறுங்கால் அன்னம் - அகநானூறு 320

 செயல் 
ஆணும் பெண்ணுமாக மாறி மாறி விடியலில் கரையும் மதுரைக்காஞ்சி 675
மணல் முற்றத்தில் எகினம் என்னும் பறவையோடு சேர்ந்து விளையாடும்.எகினத்துத் தூநிற ஏற்றை குறுங்கால் அன்னமொடு உகளும் (துள்ளி விளையாடும்) நெடுநல்வாடை 92
மழைமேகம் சூழும்போது வானத்தில் கூட்டமாகப் பறக்கும்.மின்னுச்செய் கருவிய பெயல்மழை தூங்க விசும்பு ஆடு அன்னம் பறை நிவந்து ஆங்கு அவன் தேரில் ஏறிச் சென்றான். - குறுந்தொகை 205,
நன்றாக நெடுந்தொலைவு பறக்கும்.குமரித்துறையில் அயிரைமீனை மாந்திவிட்டு வடமலையை நோக்கிப் பறக்கும் \ புறநானூறு 67,
கூட்டமாக மேயும் வெண்ணிறப் பறவை பரதவர் கயிற்றில் கட்டிய கோடாரியைச் சுறாமீன்மீது எறியும்போது குறுங்கால் அன்னத்து வெண்தோடு பறக்கும் - குறுந்தொகை 304
பொய்கையில் ஆணும் பெண்ணும் விளையாடும் கலித்தொகை 70-1,

 அழகு 
பெண் அன்னத்தின் நடை அழகாக இருக்கும்.அணிநடை அன்னமாண் பெடை - அகநானூறு 279-15,
மயில் போல் ஆடும்.வழிச்செல்வோர் பலாமரத்தில் மாட்டிய கிணை என்னும் பறையை மந்தி தட்டுமாம். அதன் தாளத்துக்கேற்ப அன்னம் ஆடுமாம். - புறநானூறு 128
மகளிரை அன்னம் அனையார் எனப் பாராட்டுவது வழக்கம்.பரிபாடல் 10-44, 12-27

 அன்னத்தின் தூவி 
அன்னத்தின் தூவி மென்மையானது அனிச்சமும் அன்னத்தின் தூவியும் மாதர் அடிக்கு நெருஞ்சிப் பழம் - திருக்குறள் 1120
துணையுடன் புணரும்போது உதிரும் அன்னத்தூவியை அடைத்து அரசியின் மெத்தை செய்யப்படும்.நெடுநல்வாடை 132
அன்னத்தின் தூவியை படுக்கை மெத்தையில் திணித்துக்கொள்வர்.சேக்கையுள் துணைபுணர் அன்னத்தின் தூவி - கலித்தொகை 72-2,கலித்தொகை 146-4அன்னமென் சேக்கை - கலித்தொகை 13-15,

 மேற்கோள்கள் 

 வெளியிணைப்புகள் 

 Louchart, Antoine; Mourer-Chauviré, Cécile; Guleç, Erksin; Howell, Francis Clark & White, Tim D. (1998): L'avifaune de Dursunlu, Turquie, Pléistocène inférieur: climat, environnement et biogéographie. C. R. Acad. Sci. Paris IIA 327(5): 341–346. [French with English abridged version] 
The Swan Sanctuary Shepperton,England
A Colony of Swans in Adda River (Italy)  Video on You Reporter
Swan photos  on Imeleon
Swan videos  on the Internet Bird Collection
A History of British Birds

பகுப்பு:அன்னம்